**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS „ĄŽUOLYNO“ GIMNAZIJOS NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos „Ąžuolyno“ gimnazijos nuostatus, kurie neatitinka teisės aktų reikalavimų. Tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Šiuo sprendimo projektu teikiami Klaipėdos „Ąžuolyno“ gimnazijos nuostatai paruošti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

Kadangi šiuo metu veikiantys „Ąžuolyno“ gimnazijos nuostatai buvo patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., todėl jie pripažįstami netekusiais galios.

**3. Kokių rezultatų laukiama.**

Klaipėdos „Ąžuolyno“ gimnazijos nuostatai atitiks teisės aktų nustatytus reikalavimus.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiama pasekmė - bus užtikrinamas teisės aktų vykdymas. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės administracijos direktoriaus 2005 m. spalio 19 d. įsakymo Nr. AD1-1995 „Dėl Klaipėdos „Ąžuolyno“ gimnazijos nuostatų patvirtinimo“ išrašas, 16 lapų.

Švietimo skyriaus vedėja Laima Prižgintienė